Møtereferat

|  |  |  |  |
| --- | --- | --- | --- |
| Til: | (tilsedeværende **uthevet**)  Fra tjenestemannsorganisasjonene: Fra arbeidsgiver:  Kari Karlsen Tekna **Frank Arntsen**  NITO Jørn-Wiggo Bergquist  **Aleksander Høiland** NTL **Elin Sølberg**  **Martin Flatås** NTL **Ingrid Volden**  **Andreas Gjeset** Parat Sekretær: Jens Petter Nygård  Parat Linn Rasch Aune (sak 5& 6)  **Laila Strypet** Forskerforbundet  **Joar Flatås** LHVO, Campusservice  **Pål Vanvik** LHVO, Øk.- eiendomsavd. og virks.styring  Vararepresentanter  Per Einar Iversen Parat  Tekna  Forskerforbundet  Linda Nervik LHVO, Campusservice  Camilla Bergheim Heitmann LHVO Øk.- eiendomsavd. og virks.styring | | |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen | | |
| Om: | **LOSAM-møte for LOSAM Økonomi og eiendom** | | |
| Møtetid: | 29.4.2019 kl. 12.00 - 13.15 | Møtested: | Møterom 001, Hovedbygget, Gløshaugen |
| Signatur: | JPN | | |

**Agenda:**

**1. Godkjenning av møteinnkalling**

Godkjent.

**2. Godkjenning av møtereferat**- Ordinært LOSAM 21.03.2019   
Godkjent.

**3. Oppfølging etter LOSAM-møte 21.3 - behandling av kunngjøringstekster (informasjon/drøfting)**

I LOSAM-møtet 21.3 ble det avtalt at medvirkning på kunngjøringstekstene i Seksjon for bygningsdrift ivaretas av utvalgte representanter fra området. Etter møtet har det kommet innspill på at det må presiseres nærmere hvem disse representantene skal være. Parat har forslått at medvirkning skjer av utvalgte representanter fra fagmiljøet, tillitsvalgte og vernelinje.

Avklart at de utvalgte representantene skal være 1-2 personer fra det aktuelle området/stillingstypen er hvor stilling er ledig, evt også verneombud fra området. Fast representant er 1-2 tillitsvalgte, lokalt hovedverneombud.   
  
Saken tas inn i LOSAM på nytt når man har fått noe erfaring med hvordan dette fungerer.

**4. Fordeling av velferdsmidler for Økonomi og eiendomsområdet 2019 (forhandling)**

Med hjemmel i Hovedavtalens § 19 nr 2 c) tas det opp forhandlinger om fordeling av velferdsmidler for Økonomi og eiendomsområdet. Det er ennå ikke kjent hvilken andel av NTNUs velferdsmidler som ville bli tildelt Økonomi og eiendomsområdet, så forhandlingene fastsetter prinsippet for fordeling av de midler som blir tildelt, se vedlegg – utkast til protokoll.

Etter forhandlinger ble det oppnådd enighet om å fordele velferdsmidlene forholdsmessig etter antall ansatte – protokoll underskrevet, se vedlegg.

**5. Samlokalisering etter fusjon – arealfordeling/romplaner for Økonomiavdelingen på Kalvskinnet, Sverres gt. 10 (drøfting/forhandling)**

Etter medvirkningsprosesser internt i Økonomiavdelingen høsten 2018 og våren 2019 er det utarbeidet romplaner for avdelingens nye arealer i Sverres gt. 10, se vedlegg. LOSAM ØE er tidligere orientert om medvirkningsprosessene i felles LOSAM-møter.   
Romplanene legges nå fram for medbestemmelse i LOSAM ved at det tas opp drøftinger på romplanen, og at det tas opp forhandlinger om disponering av arealer til fellesareal, spiserom og arbeidsplasser. Vedlagt følger plan for 2.-4. etg., arealdisponeringen i Sverres gt.10 og utkast til protokoll. Det gis nærmere informasjon i møtet.

Innledning fra arbeidsgiver om prosessen med utarbeidelse av romplanene.

Etter forhandlinger oppnådd enighet om at det minimum skal være 23 % fellesareal/sosiale soner/møterom. Protokoll underskrevet, se vedlegg.

Romplanen ble drøftet og i det vesentlige fremkom følgende:

* Plassering av pulter har vært mest diskutert i avdelingen. Tillitsvalgte fremholdt at det er mange som ønsker en «bussløsning». De fremholdt også at plasser vendt mot vegg er lite gunstig.

Oppsummert at det er enighet om at rominndeling og romstruktur er ok. Det ses nærmere på møbleringsplan om det kan finnes løsninger som ivaretar innspillene om bussløsning/plassering mot vegg.

**6. Status pågående evalueringer i Økonomiavdelingen, Seksjon for bygningsdrift og Seksjon for prosjektgjennomføring drift (informasjon/drøfting)**

Hensikt med saken er å oppdatere LOSAM om det pågående arbeidet med å evaluering.

Arbeidsgiver orienterte om videre prosess med oppføling av de rapportene som nå foreligger.

Økonomiavdelingen vil nå følge opp rapporten innad i avdelingen. Rapporten bli utsendt tidlig i mai og følges opp utover sommer og høst.

Seksjon for bygningsdrift vil starte arbeidet med oppfølging av de konkrete temaene nå i mai, bla med allmøte. Arbeidsgruppe hvor tillitsvalgte og vernelinje er representert sammen med aktuelle medarbeidere tar regi på videre arbeid. Det tar sikte på at oppfølging og tiltak er gjennomført innen 2019, og at det tas ny måling for eksempel sommer 2020 etter modell av det som nå er gjort.

Arbeidet med evaluering av prosjektgjennomføring er i gang. Det foretas nå intervju med aktuelle interessenter. Referansegruppe med tillitsvalgte og vernelinje er med på å utforme det videre arbeid. Det hentes også inn erfaringer fra eksterne aktører om hvordan de organiserer sin prosjektgjennomføring. Utkast til rapport klar i løpet av mai og klar for videre behandling i juni. Tas sikte på beslutning av videre prosess før sommerferien.

**7. Målstyring ved NTNU (informasjon/drøfting)**

Parat ønsker å ta målstyring opp til diskusjon. Saken er utsatt fra forrige møte. Utgangspunktet er følgende ytring i Universitetsavisa 12.3.2019: «Målstyring er et fantastisk verktøy, men det brukes feil», se lenke: <https://www.universitetsavisa.no/politikk/2019/03/12/M%C3%A5lstyring-er-et-fantastisk-verkt%C3%B8y-men-det-brukes-feil-18620815.ece>.

Parat innledet og påpekte at de synes artiklene påpeker et fenomen som de kjenner igjen, dvs at målstyringen setter for store begrensninger på valgfriheten som de ytre ledd i organisasjonen har til å finne løsninger som er tilpasset den aktuelle situasjonen, utfra god kjennskap til virksomheten.   
  
Saken diskutert og i hovedsak fremkom følgende:

* Teamorganiseringen som benyttes bla i Campusservice er et eksempel på at det er ytterste ledd kan gjøre valg ut fra situasjonen og finne de gode løsningene.

**8. Gjensidig informasjon**

a) informasjon fra arbeidsgiver  
- oppdatert sykefraværsstatistikk for Økonomi og eiendomsområdet, se vedlegg. Merk at sykefraværstatistikken som legges frem for LOSAM er på avdelingsnivå, sykefraværsstatistikk for områdene innen de enkelte avdelingene behandles i separate møter.   
Saken diskutert, i det vesentlige fremkom:

- campusservice jobber konkret med prosjektet trivsel og nærvær som en av tiltakene for å få redusert sykefraværet  
- reist spørsmål om enkelte stillinger innen økonomi og eiendom er overrepresentert med høyt sykefravær   
Enighet om at dette diskuteres nærmere i senere møte

- oversikt over nytilsatte og sluttede innen Økonomi og eiendomsområdet i 2018, se vedlegg. Merk at nytilsatte som kommer fra andre avdelinger ved NTNU ikke er med i oversikten. Ansatte som slutter i Økonomi og for å starte i andre enheter ved NTNU heller ikke er med i oversikten.  
  
- oversikt over midlertidige ansatte legges fram i juni-møtet da disse tallene ikke er klare hos HR- og HMs-avdelingen før da.

b) Informasjon fra tillitsvalgte

**9. Eventuelt**

1. Kunngjøring av stillinger – ok